Unitat+Didàctica+de+The+Crisspets


 * Unitat Didàctica: "Coneixem les danses, cançons, llegendes, contes i receptes d'altres comunitats"**


 * 1. Introducció **

1.1. Nivell i justificació La unitat didàctica està centrada en: "Coneixement de danses, cançons, llegendes, contes i receptes d'altres comunitats dins d'Espanya i està dirigida als alumnes de P5 de les escoles:

_ Escola "L'Estel", de Barcelona (Catalunya). _ Colegio "El Caserío", de Santiago de Compostela (Galicia). _ Colegio "Miguel de Cervantes", de Granada (Andalusia). _ Colegio "Agulo", de Tenerife (Illes Canàries).

A Catalunya hi ha una gran tradició de contes, cançons i danses populars que configuren els trets més representatius de la seva història. Des de sempre, hi ha hagut un alt interès per conservar i transmetre de generació a generació aquestes tradicions. Tot i així, les programacions per a infants i joves, tant en l'educació formal com en el món del lleure, mostren una gran curiositat per cultures llunyanes i exòtiques. Per tant, es pretén apropar-nos a cultures i costums més properes que tenen molt més en comú amb Catalunya, permeten que els infants les coneguin i s'enriqueixin amb elles. En aquest cas, hem escollit les comunitats d'Andalusia, Galícia i les Illes Canàries, que creiem que en conjunt són força variades i diferenciades les unes de les altres.

1.2. Metodologia Per dur a terme aquesta programació, es parteix de la creença en el treball cooperatiu entre alumnes. Que tots els alumnes tinguin la mateixa fita pedagògica provoca que hagin de cooperar per arribar a aconseguir allò que se'ls proposa. Però el més important és que l'alumne sigui l'objecte d'aprenentatge i que participi de manera activa als seus processos. Per tant, és important que s'impliqui en la presa de decisions de tot allò que té a veure amb els continguts a aprendre. Això permetrà dur a terme un aprenentatge el més significatiu possible ja que tot haurà estat degut a les vivències i l'experimentació del propi alumne.

La programació introdueix innovacions pedagògiques a través de l'ús de les Tecnologies de la Informació i de la Comunicació, TIC. D'aquesta manera, els alumnes es beneficiaran dels aventatges que suposa el seu ús: simultaneïtat rapidesa a l'hora d'intercanviar informació. Amb la posada en marxa d'una plataforma digital compartida (Blog) s'intercanviaran les activitats cadascuna de les escoles que no són catalanes. D'aquesta manera es pot dur a terme un aprenentatge col·laboratiu, on tothom necessitarà la intervenció de la resta per poder avançar cap als nostres objectius.

A continuació s'especifiquen les capacitats, els objectius i els continguts que es treballen en la Unitat Didàctica:
 * 2. Capacitats, Objectius i Continguts **

- Ser capaç d'utilitzar les eines i recursos TIC. - Ser capaç de respectar les diferents cultures i tradicions.
 * Capacitats **

- Identificar i respectar costums i tradicions d'altres cultures. - Treballar de manera cooperativa. - Fer ús de les noves tecnologies. - Conèixer diferents recursos relacionats amb les TIC. - Establir relacions entre diferents escoles.
 * Objectius **


 * Continguts **

__ Conceptuals __ - Aprendre cançons populars de diferents procedències. - Aprendre receptes de diferent procedència. - Aprendre hàbits i rutines en relació a la cuina. - Aprendre sobre l'ús de les noves tecnologies de la informació i la comunicació.

__Procedimentals__ - Elaboració d'un vídeo amb una dansa tradicional catalana. - Elaboració d'un vídeo amb una recepta tradicional catalana. - Elaboració d'un recull fotogràfic sobre una activitat plàstica. - Dramatització d'una llegenda popular catalana. - Enregistrament d'una cançó popular.

__Actitudonals__ - Interès i participació activa en l'activitat. - Cura i respecte pels aparells electrònics. - Cura i respecte per les aportacions que facin les altres escoles.


 * 3. Temporització **

La Unitat Didàctica es durà a terme conjuntament amb 3 escoles més: Escola "L'Estel" de Catalunya, el Colegio "El Caserío" deGalícia, el Colegio "Miguel de Cervantes" d'Andalusia i el Colegio "Agulo" de les Illes Canàries. Es realitzarà al llarg de 4 blocs i cada bloc tindrà una durada de 3 setmanes. Durant el primer bloc, cada escola es centrarà en la producció dels diferents recursos digitals sobre les seves tradicions: cançó, dansa, llegenda o conte, recepta i recull fotogràfic. Als altres 3 blocs els diferents grups de les escoles treballaran els recursos que han produït a les altres escoles, i als quals podran accedir a través d'una plataforma virtual. Cada escola ha de treballar els recursos dels altres seguint un ordre que s'especificarà més endavant.
 * Planning general de la programació **


 * || ** Escola “L’Estel” ** (Catalunya) || ** Colegio “El Caserío” ** (Galícia)  || ** Colegio “Miguel de Cervantes” ** (Andalusia)  || ** Colegio “Agulo” ** (Canàries)  ||
 * ** Bloc 1 ** (3 setmanes) || Elaboració dels recursos propis.

** Catalunya ** || Elaboració dels recursos propis.

** Galícia ** || Elaboració dels recursos propis.

** Andalusia ** || Elaboració dels recursos propis.

** Canàries ** ||
 * ** Bloc 2 ** (3 setmanes) || Coneixement d’altres recursos.

** Galícia ** || Coneixement d’altres recursos.

** Andalusia ** || Coneixement d’altres recursos.

** Canàries ** || Coneixement d’altres recursos.

** Catalunya ** ||
 * ** Bloc 3 ** (3 setmanes) || Coneixement d’altres recursos.

** Andalusia ** || Coneixement d’altres recursos.

** Canàries ** || Coneixement d’altres recursos.

** Catalunya ** || Coneixement d’altres recursos.

** Galícia ** ||
 * ** Bloc 4 ** (3 setmanes) || Coneixement d’altres recursos.

** Canàries ** || Coneixement d’altres recursos.

** Catalunya ** || Coneixement d’altres recursos.

** Galícia ** || Coneixement d’altres recursos.

** Andalusia ** ||


 * 4. Activitats **

A continuació clicant sobre l'arxiu PDF "Activitats" podreu mirar la programació sencera que seguiran les escoles per dur a terme aquesta Unitat Didàctica. En aquest cas, posen com exemple les activitats que es duran a terme a l'escola "L'Estel" de Catalunya.



Per tal de compartir les activitats proposades en la programació que tindrà cada escola, es realitzarà un blog per escola i així es podran compartir via internet les activitats que vagin realitzant els alumnes. Serà una manera ràpida i molt fàcil de veure com treballen les altres escoles i de poder fer un intercanvi d'opinions mitjançant els espais de "comentaris" que permet el blog a cada entrada.

Blog de l'escola "L'Estel" : [|Escola Estel]

Blog de l'escola "El Caserío"

Blog de l'escola "Miguel de Cervantes"

Blog de l'escola "Agulo"

**5. Refelxions i valoracions**

Per dur a terme aquest treball ens hem volgut basar en el treball col•laboratiu entre escoles creant una xarxa que permeti compartir recursos a través d’una wiki. Creiem en la importància de treballar amb altres escoles per conèixer altres realitats, quelcom que pot potenciar valors molt positius en el infants com el respecte per totes les cultures. Un dels problemes que ens hem trobat com a grup ha estat la possibilitat que hi hagués problemes amb la llengua, ja que el programa està pensat per portar-lo a terme amb escoles de diferents comunitats autònomes, entre elles Galícia i Catalunya. Finalment, hem pensat que aquest era precisament el gran avantatge del projecte, integrar diferents comunitats i aprendre sobre la diversitat. Tot els problemes que puguin sorgir de la barreja de diferents llengües es poden solucionar amb bones traduccions facilitades per les diferents escoles en llengua castellana, que seria allò que unirà els centres. Per tant, pensem que pot ser un projecte molt enriquidor per a tots, tant per als infants, que ho viuran en la seva pròpia pell, com per als mestres que aniran fent el seguiment de totes les activitats. D’altra banda, però, no deixem de tenir present que posar-ho en pràctica no serà una feina fàcil, ja que són molts els elements que s’han de tenir en compte per tal que tot surti com ho hem programat. Tot i així, el nostre objectiu principal és fer partíceps als infants d’aquesta experiència i que se sentin motivats per l’aprenentatge que realitzaran.